**REAM d.o.o.,** Zagreb,Miramarska 24/6, OIB: 14628818263 zastupano po direktorima: Josip Žurga i Julijana Milić, (u daljnjem tekstu: REAM/Davatelj informacija)

i

**\_\_\_\_\_\_\_\_\_\_\_\_\_\_\_ d.o.o.,** Adresa: \_\_\_\_\_\_\_\_\_\_\_\_\_\_\_\_\_\_\_\_\_,OIB: \_\_\_\_\_\_\_\_\_\_\_\_\_\_, zastupano po \_\_\_\_\_\_\_\_\_\_\_\_\_: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Primatelj informacija)

zaključili su dana \_\_\_\_\_\_\_\_\_\_2022. sljedeći

**UGOVOR O POVJERLJIVOSTI**

Članak 1.

Ugovorne strane suglasne su da će REAM sa Primateljem informacija izmjeniti određene povjerljive informacije vezano uz nekretninu evidentiranu u zemljišnim knjigama Općinskog suda u Pazinu, zemljišnoknjižni odjel Poreč i to:

**- zk.ul. 442, z.k.č.br. 316/1, 34. Suvlasnički dio: 4/1205 ETAŽNO VLASNIŠTVO (E-34) s kojim je povezano pravo vlasništva na sporedni dio - spremište u podrumu zgrade u Planu posebnih dijelova zgrade oznake "SS13", ukupne površine 3,67 m2, pripada stanu u Planu posebnih dijelova zgrade oznake "S13", k.o.Vrsar;**

**- zk.ul. 442, z.k.č.br. 316/1, 15. Suvlasnički dio: 99/1205 ETAŽNO VLASNIŠTVO (E-15) s kojim je povezano pravo vlasništva na stan u dijelu drugog kata i dijelu potkrovlja zgrade, u Planu posebnih dijelova zgrade oznake "S13", stambenog prostora neto površine 57,40 m2 na 2. katu i od 41,26 m2 u potkrovlju, ukupne površine 98,66 m2, k.o.Vrsar;**

**- te izvanknjižno vlasništvo parkirnog mjesta oznake P8 na z.k.č.br. 316/1, k.o.Vrsar,**

a koja Nekretnina je vlasništvu društva:

N BANKA D.D., OIB: 73433895209, Dunajska cesta 128A, Ljubljana, Republika Slovenija,

te će Davatelj informacija podijeliti određene informacije u pogledu navedenih Nekretnina, a sve kako bi Primatelj informacija bio u mogućnosti dati svoju Obvezujuću ponudu za kupnju Nekretnina.

Potpisom ovog ugovora Primatelj informacija izričito izjavljuje da je upoznat da sve informacije:

* **koje će** primiti, saznati od REAM-a ili od REAM-a povezanih pravnih i fizičkih osoba, na bilo koji način i bilo kojim putem, se smatraju povjerljivim informacijama i/ili,
* **koje je prije** potpisa ovog ugovora na bilo koji način i bilo kojim putem saznao, primio od pravnih i fizičkih osoba nepovezanih niti na bilo način sa REAM-om, a u pogledu predmeta ovog Ugovora, se smatraju povjerljivim informacijama i/ili,
* **koje će nakon** potpisa ovog ugovora na bilo koji način i bilo kojim putem saznati, primiti od pravnih i fizičkih osoba nepovezanih niti na bilo način sa REAM-om, a u pogledu predmeta ovog Ugovora, se smatraju povjerljivim informacijama i/ili,

bilo kojim drugim načinom ili putem, bilo prije, bilo za vrijeme i bilo poslije sklapanja ovog ugovora, a u pogledu predmeta vezanog uz pojedini projekt REAM-a, se smatraju te će se smatrati povjerljivim informacijama.

Članak 2.

Ugovorne strane su suglasne da tijekom izmjena informacija koje čine Predmet Ugovora, određene informacije tajne ili povjerljive prirode mogu biti učinjene dostupnim drugoj ugovornoj strani. Ovim Ugovorom ugovorne strane žele zaštititi svoje interese prilikom iznošenja takvih tajnih ili povjerljivih informacija te se ovim Ugovorom o povjerljivosti (u daljnjem tekstu: Ugovor) određuje opseg, sadržaj i način zaštite povjerljivih podataka, kao i uvjeti korištenja istih.

Za potrebe ovog Ugovora, informacije su bilo koje informacije, u bilo kojem obliku, uključivo informacije pružene ili razmijenjene u obliku dokumenata, razgovora, elektroničkom obliku, informacije koje su sadržane u fizičkim dijelovima, modelima, metodologiji, ili drugom mjerljivom formatu, programskoj podršci, ili materijalnim uzorcima, koje se na bilo koji način odnose na Predmet ugovora (u tekstu dalje – Informacije), a koje su od strane koja ih pruža (u tekstu dalje - Pružatelj informacija) učinjene dostupnim drugoj strani koja ih prima (u tekstu dalje - Primatelj informacija).

Članak 3.

Primatelj informacija ovim Ugovorom se izričito obvezuje bez mogućnosti iznimke:

1. ne koristiti bilo koje primljene Informacije na bilo koji drugi način, osim za ostvarenje Predmeta ugovora.

2. odnositi se prema primljenim Informacijama s visokom dozom povjerljivosti i tajnosti te ne otkriti ni jednoj trećoj strani bilo koje Informacije bez pismene suglasnosti Pružatelja informacije.

3. otkriti Informacije samo, a i tada samo u mjeri u kojoj je to potrebno, onima od svojih zaposlenika, suradnika ili konzultanata, koji u skladu s Predmetom ugovora imaju potrebu znati, i koji se kroz svoje ugovore o radu, ugovore o djelu, ugovore o autorskom djelu, ili ugovore o uslugama nalaze pod jednakim materijalnim obvezama povjerljivosti i tajnosti.

4. ne kopirati, otisnuti, staviti u pisani oblik, ili spremiti u elektronički oblik, bilo koji materijalni dio Informacije, izuzev u slučajevima kad je to neophodno za ostvarenje Predmeta ugovora.

5. na zahtjev Pružatelja informacija, u svako doba vratiti, uništiti, ili kad je Informacija pohranjena u elektroničkom obliku, trajno izbrisati sve Informacije (uključivo zabilješke, izvještaje, analize, nalaze i mišljenja) koji su u vezi ili proizlaze iz Informacije, i koji je izradio Pružatelj informacija, kao i sve njihove kopije te kad je to moguće pružiti potvrde o uništenju ili brisanju, osim u slučaju primjene članka 5. stavka 3. ovog Ugovora.

6. dostaviti REAM-u Popis svih pravnih ili fizičkih osoba iz točke 3.ovog članka, te izričito uz svaku od tih osoba jamčiti da je ugovorno vezan na čuvanje predmetnih podataka.

Članak 4.

Potpisom ovog ugovora Primatelj informacija izričito izjavljuje da niti Primatelj informacija, niti bilo koja druga pravna ili fizička osoba povezana sa Primateljem informacija, bilo prije potpisivanja ovog Ugovora, bilo u vrijeme potpisivanja ovog Ugovora nije povezana niti na bilo koji način sa bilo kojim projektom REAM-a, kao niti sa bilo kojim projektom NLB Grupe (ovdje se misli na društvo NOVA LJUBLJANSKA BANKA d.d. Ljubljana, Trg republike 2, 1000 Ljubljana, Republika Slovenija, OIB: 17719334242 i na sva povezana društva sa tim društvom), a koji projekt je izazvao negativne financijske ili bilo koje druge negativne posljedice za NLB Grupu.

Potpisom ovog ugovora Primatelj informacija izričito izjavljuje da je upoznat sa činjenicom da je REAM dio NLB Grupe, te da će se sukladno toj činjenici držati propisa u pogledu zaštite tajnosti podataka koji se odnose na NLB Grupu.

Potpisom ovog ugovora Primatelj informacija izričito izjavljuje da do potpisa ovog ugovora nikad nije vođen, niti završen sudski ili bilo koji drugi postupak protiv Primatelja informacija i njemu povezanih pravnih i fizičkih osoba, a predmet kojeg postupka su bile povjerljive informacije ili koristi ili štete vezane na povjerljive informacije.

Članak 5.

Ugovorne strane suglasne su da će Primatelj informacije biti odgovoran za bilo koju povredu ovog Ugovora od strane njegovih zastupnika, predstavnika ili zaposlenika te zastupnika, predstavnika ili zaposlenika njegovih povezanih društava i tijela kojima budu proslijeđene informacije u svezi s Predmetom ugovora.

Primatelj informacije se obvezuje da neće koristiti nikakve prednosti odnosno pogodnosti koje bi mogle proizaći iz priopćenih mu povjerljivih informacija u namjeri ostvarivanja vlastitog posla ili koristi, a koji se ne odnosi na Predmeta ugovora.

U slučaju da Primatelj informacije ili bilo tko od njegovih zastupnika, predstavnika ili zaposlenika kojima budu otkriveni podaci na koje se ovaj Ugovor odnosi postane zakonski obvezan otkriti bilo koju od informacija koje su kao povjerljive navedene u ovom Ugovoru bilo po nalogu suda ili drugog javnopravnog tijela, Primatelj informacije se obvezuje obavijestiti društvo Pružatelja informacije kako bi se u najkraćem mogućem roku mogli poduzeti odgovarajuće mjere sukladno postojećim propisima.

Članak 6.

Ugovorne strane će odredbe ovog ugovora čuvati tajnima, i ni jedna stranka neće bez pisane suglasnosti druge stranke činiti bilo kakvu objavu kako bi oglasila njegovo postojanje.

Članak 7.

Ugovorne strane suglasne su da kršenje odredbi ovog Ugovora predstavlja osnovu za naknadu posebne materijalne štete koju Primatelj informacija svojim djelovanjem ili propuštanjem djelovanja prouzroči Pružatelju informacija.

Članak 8.

Ovaj ugovor služi za isključivu međusobnu dobrobit ugovornih strana, i on ne daje bilo kakva prava

bilo kojoj trećoj strani.

Ovaj Ugovor stupa na snagu danom njegovog potpisivanja od ugovornih strana.

Članak 9.

Na ovaj ugovor primjenjuje se pravo Republike Hrvatske, a u slučaju spora ugovara se nadležnost suda u Zagrebu.

Ovaj ugovor sklopljen je u dva (2) primjerka, od kojih svaka strana zadržava po jedan.

Davatelj informacije:

**REAM d.o.o.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

**Josip Žurga, direktor Julijana Milić, direktor**

Primatelj informacije:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**